kardosdrur/scandi-wiki huggingface dataset:
Piotrek Wasilewski

Piotrek Wasilewski (født 29. august 1987 i Toruń) er en dansk/polsk bassist og komponist. Han er mest kendt som medlem af rockbandet Dúné, der har opnået stor succes i ind- og udland med deres blanding af rockmusik og elektroniske elementer, flere store hits samt de energiske koncerter.

Historie 
Wasilewski blev født i 1987 i den centralt-nordlige by Toruń i Województwo kujawsko-pomorskie. Han er opvokset med forældre som var meget aktive indenfor klassisk musik, og derfor fik han også undervisning i klassisk klaver og klassisk guitar. I sommeren 1999, som 12-årig, flyttede han sammen med familien til Skive i Danmark.

Dúné 
Inden Piotrek Wasilewski havde forladt folkeskole og gymnasium blev han i 2002 medlem af rockgruppen Dúné som bassist, som på dette tidspunkt kaldte sig "The Black Headed Gulls". Wasilewski blev sammen med klassekammeraten Cecilie Dyrberg medlem nummer fire og fem, da de indtrådte i bandet på samme tid. På dette tidpunkt havde han aldrig før spillet på bas. Wasilewski var og er det ældste medlem af bandet.

Inden at studenterhuen var trukket over hovedet var Wasilewski sammen med resten af Dúné på en omfattende Europaturné, som opfølgning på bandets succes med debutpladen We Are In There You Are Out Here, som udkom i foråret 2007. På dette tidspunkt og to år frem blev bandet fulgt af filminstruktør Uffe Truust, der lavede filmen Stages som udkom i 2009. Han dimitterede med studentereksamen fra Viborg Katedralskole i 2007. 

Efter endt skolegang flyttede han sammen med resten af medlemmerne i Dúné til København, for at være tættere på det musiske miljø i hovedstaden. I juli 2009 blev teltpælene atter rykket op, da hele bandet flyttede til Berlin. På Wild Hearts Tour i 2013 spillede Piotrek Wasilewski både bas og synthesizer, ligesom han fungerede som kor.

Andre 
I sommeren 2012 deltog Wasilewski i projektet på JOHANNs nye album, ligesom han har lavet forskellige ting for Far Away From Fiji.

I foråret og sommeren 2014 spillede Wasilewski sammen med sangerinde Stine Bramsen, på hendes solotourné rundt i landet.

Siden sommeren 2013 har Wasilewski ved siden af musikken studeret på Københavns Universitet.

Referencer

Eksterne henvisninger 

  
 

Personer fra Viborg
Medlemmer af Dúné
Komponister fra Polen
Bassister fra Polen
Studenter fra Viborg Katedralskole
Marl (Niedersachsen)

Marl er en kommune i Landkreis Diepholz i amtet ("Samtgemeinde") Altes Amt Lemförde, i den tyske delstat Niedersachsen. Den ligger i Naturpark Dümmer sydvest for søen Dümmer, mellem Osnabrück og Bremen.

Kommunen er nævnt første gang i 1140.

Eksterne kilder/henvisninger 

 Websted for Dümmerområdet
Dobbeltvævet stof

Dobbeltvævet stof fremstilles ved
benyttelse af to over hinanden anbragte
kædesystemer (trender/kæder), 
således at det væv der dannes af et af disse systemer på enkelte steder går over i det væv der dannes af det andet system.

Ved anvendelsen af forskelligt farvede kæder har man på den måde fremstillet de såkaldte 
kidderminstertæpper, ved hvilke
figurerne på oversiden er dannet af de underste
kædetråde, og omvendt, idet figurerne på de
to sider ligger lige ud for hinanden. 

Ved piké dannes mønstret på den måde, at kun
enkelte af de underste kædetråde hæves op i det
øverste system og bindes der. Undertiden
fremstilles også tredobbelt vævede stoffer med tre
kædesystemer.

Dobbeltvævede stoffer anvendes blandt andet til frakker, tæpper, møbelstoffer, brokade.

Noter

Kilde
 af kemiker Karl Meyer

Eksterne henvisninger
 "Dobbeltvævet"  og "Piké / Piqué" hos Ordnet.dk/ods/

Vævede tekstiler
Salmonsens
Vævning
Quernheim

Quernheim er en kommune i Landkreis Diepholz i amtet ("Samtgemeinde") Altes Amt Lemförde, i den tyske delstat Niedersachsen. Den ligger i Naturpark Dümmer 4,5 km sydøst for søen Dümmer, mellem Osnabrück og Bremen.

Eksterne kilder/henvisninger 

 Websted for Dümmerområdet
Drebber

Drebber er en kommune i Landkreis Diepholz i amtet ("Samtgemeinde") Barnstorf, i den tyske delstat Niedersachsen. Drebber ligger mellem Naturpark Wildeshauser Geest mod nord, og Naturpark Dümmer og Rehdener Geestmoor mod syd, og mellem Barnstorf i nordøst, og Diepholz mod sydvest. Nord for kommunen ligger Große Moor, mod sydvest Kellenberge. Floden Hunte løber gennem kommunen.

Kommunen Drebber blev dannet 1. marts 1974 ved en sammenlægning af de tidligere kommuner Cornau (Flecken), Jacobidrebber og Mariendrebber.

Eksterne kilder/henvisninger
Ali Tarhouni

Ali Abdussalam Tarhouni (arabisk: علي الترهوني) (født 1951) er en libysk økonom og politiker. Tarhouni var minister for olie og finans i Det libyske overgangsråd, den midlertidige overgangsregering i Libyen, fra 23. marts til 22. november. Han fungerede også som midlertidig premierminister i perioden efter Mahmud Jibril fratrådte til Abd ar-Rahim al-Kib blev indviet d. 23. november.

Referencer 

Libyens premierministre
Politikere fra Libyen
Økonomer
Haga (Samnanger)

Haga er en landsby i Samnanger kommune i Hordaland. Landsbyen har 1.074 indbyggere pr. 1. januar 2012. Arealet af landsbyen er 1 km².

Byer i Norge
Mættet fedt

Mættet fedt er triglycerider, som er sammensat af tre mættede fedtsyrer og et glycerolmolekyle. En fedtsyre er en carbonkæde på 12 til 22 carbonatomer. I de mættede fedtsyrer er der ingen dobbeltbindinger mellem carbonatomerne, som der ellers er i umættede fedtsyrer - derfor kaldes det mættede fedtsyrer, da kæden er fuldt mættet med hydrogenatomer på hver side af carbon.

Der er mange naturlige former for mættede fedtsyrer, der optræder naturligt, som hovedsageligt varierer i antallet af carbonatomer, fra fire carboner (butansyre) til 36 (hexatriacontanosyre). Alle naturlige fedtsyrer har et lige antal carbonatomer, hvorimod fedtsyre med et ulige antal carbonatomer er kunstigt fremstillet.

Forskellige typer fedt indeholder forskellige sammensætninger af mættet og umættet fedt. Eksempler på madvarer, der indeholder store dele mættet fedt tæller bl.a. animalsk fedt, fløde, ost, smør og ghee samt flomme, talg, svinefedt og fedtholdigt kød. Derudover er der også store mængder mættet fedt i visse planteprodukter som kokosolie, bomuldsfrøolie, palmekerneolie, chokolade og mange typer forarbejdede fødevarer.

Organisk kemi
Fedtsyrer
Belgien ved vinter-OL 2014

Belgien deltager ved vinter-OL 2014 i Sotji, som bliver arrangeret i perioden 7. februar til 23. februar 2014.

Medaljer 

Lande ved vinter-OL 2014
2014
Tyskland ved vinter-OL 2014

Tyskland deltog ved vinter-OL 2014 i Sotji, som blev afholdt i perioden 7. til 23. februar 2014.

Medaljer

Medaljevindere

Doping 
Den femdobbelte olympiske medaljevinder Evi Sachenbacher-Stehle er testet positiv ved en doping-prøve. Skiskytten blev nummer fire i 12,5 km-løbet d. 17. februar.

Kilder 

Lande ved vinter-OL 2014
2014
Fosfin

Fosfin eller phosphin med det systematiske navn fosfan eller phosphan er en meget giftig, ætsende og brandfarlig luftformig fosfor-forbindelse med den kemiske formel PH3. Ren fosfin er lugtløs, men forekommer ofte sammen med difosfin (P2H4).

Fosfin skal ikke forveksles med giftgassen fosgen, COCl2.

Fosfin er fundet i Venus’ atmosfære og kan være en indikator for liv.

Se også

 tris-(2-carboxyethyl)fosfin

Henvisning

Eksterne links

 Phosphin. Beredskabsstyrelsen 

 ANTI-FOSFIN ADDITIV. SIKKERHEDSDATABLAD 

Fosforforbindelser
Sverige ved vinter-OL 2014

Sverige deltog ved vinter-OL 2014 i Sotji, som blev afholdt i perioden 7. til 23. februar 2014.

Medaljer 

Langrendsløberen Charlotte Kalla fik en guld- og to sølvmedaljer. Bortset fra sølv i ishockey, sølv og bronze i curling og bronze i ''Ski Cross - faldt de svenske medaljer i langrend.

Lande ved vinter-OL 2014
2014
Bobslæde under vinter-OL 2014

Bobslæde under vinter-OL 2014 blev afviklet på Sankibanen i perioden 16. til 23. februar 2014. Der var konkurrencer i tre øvelser, toer- og firerbob for mænd og toerbob for kvinder.

Program 

Alle tider er lokale (UTC+4).

Medaljevindere

Medaljer

Eksterne henvisninger 

 Sochi2014.com: Bobsleigh  

Sportsgrene under vinter-OL 2014
2014
Børnene i Nyskoven

Børnene i Nyskoven () er en roman fra 1847. Det blev den sidste bog, Kaptajn Marryat (1792 – 1848) fik udgivet inden sin død.

Handling 
Børnene i Nyskoven er en populær børnebog, der foregår fra den engelske borgerkrig (1642 – 1651) og helt frem til kongemagtens genoprettelse i 1660, hvor Karl den 2. af England genindsættes som konge. Tiden kan også følges i den samtidige Samuel Pepys' dagbøger, der dog ikke er videre børnevenlige.

Fire forældreløse børn må søge tilflugt i en hytte i Nyskoven, da Oliver Cromwell fordriver kong Karl 1. af England. Børnenes far var oberst i kong Karl 1.s hær. Han faldt i Slaget ved Naseby i 1645.

I bogen følger vi, hvordan de fire aristokratiske børn lærer at klare sig i skoven, og hvordan de bliver selvstændige.

Oversættelser 
Bogen blev første gang oversat til dansk i 1851. Siden er der kommet mange bearbejdede (forkortede) oversættelser.

TV-serier 
Børnene i Nyskoven er flere gange blevet bragt som TV-serie. BBC har indspillet bogen fire gange: i 1955 (5 episoder), 1964 (6 episoder), 1977 (5 episoder) og 1998 (6 episoder).

Referencer  

Børnebøger
Romaner fra England
Litteratur i 1847
Georg Sarauw (oversætter)

Georg Sarauw lektor, oversætter, f. 1/6 1907 i Troitskosávsk, Sibirien, d. 11/6 1988 på Frederiksberg; søn af overtelegrafist Aage Julius Sarauw (død 1955) og hustru Ljubóvj Gérmanovna f. von Vogel (død 1961); gift 1/10 1932 m. Kate S., f. 3/2 1909 på Frederiksberg, d. 13/2 1997 på Frederiksberg; datter af grosserer Aage Mottlau (død 1946) og hustru Christine f. Jensen (død 1948).

Student (Frederiksberg Gymnasium) 1926; cand.mag. (dansk, tysk, russisk) 1932; adjunkt ved Frederiksberg Gymnasium 1935, lektor 1948-73; gymnasielektor i russisk fra 1955; lærer i dansk ved Hærens Officersskole 1940-56; i russisk 1945-57; censor ved Århus o. a. universiteter 1955-72; lærer i russisk ved forsvarets sprogskole 1958-78.

Stifter af og formand for Russisklærerforeningen 1963-67.

Oversættelser:
 Boris Godunov (af Pusjkin)1937
 Dostojevskijs romaner og noveller
 Andrejev
 Artsybasjev
 Dudintsev
 Erenburg
 L. Tolstoj (I ny udg. af Krig og Fred)
 A. Tolstoj
 Kuprin
 Gogol
 Gorkij
 Tjekhov
 A. Solsjenitsyn
 Aksjonov
 Sjolokhov
 Sinjavskij m.fl. Russiske digte (m. indl.) 1900-1950
 Udvalgte digte af Boris Pasternak i Olga Andrejev Carlisles Min søster livet 1977
 Igorkvadet (fra 12. årh., 1985)
 Samlet udg. af St. Petersborg noveller 1970
 Udvalgte ukrainske noveller 1973
 Døde Sjæle I-II (Gogol)
 En hunds hjerte (Bulgakov) 1973
 Musketerernes nætter (novellesamling) 1977
 Russiske folkeeventyr 1980
 Dostojevskij i nyoversættelser, sidst Raskolnikov, forbrydelse og straf 1984

Talrige oversættelser til radioen og bearb. til høre- og TV-spil fra russisk

Opført på Det Kgl. Teater:
 Gogols Revisoren 1951, (oversat s. m. Normann)
 Tjekhovs Mågen og Kirsebærhaven (Odense Teater)
 Bearb. af Tjekhovs Stakkels Don Juan (til Aarhus Teater)
 Opført på Det Ny Teater: Den der ler sidst - af Ostrovskij (1962)
 Revisoren (Ålborg Teater, 1964, Gladsaxe Teater, 1965)
 Onkel Vanja (Det danske Teater, 1969, i TV-teatret 1971, 1973)
 Boris Godunov og Ostrovskijs Uvejret (DR 1972-74)
 Gogols Friere (TV-Teatret, 1973); Russisk roulette (Folketeatret, 1984)

Igorkvadet indlemmedes i SSSR's Igormuseums samlinger 1986

Tildelt Dansk Oversætterforbunds ærespris 1973. Æresmedlem af Russisklærerforeningen 1976

Georg Friedrich Ernst Sarauw er tip-oldefar til Georg Sarauw

Kilder 
 Kraks Blå Bog 1987
 Gerda Mundt: Tegnemesterens efterkommere, 1940

Eksterne henvisninger 
 

Georg 2
Oversættere fra Danmark
Danskere i 1900-tallet
Foreningsformænd fra Danmark
Personer i Kraks Blå Bog (afdøde)
Lærere fra Danmark
Hellfjord

Hellfjord er en norsk tv-serie i syv dele af en halv times længde hver. Den er produceret af Tommy Wirkola og havde premiere 9. oktober 2012.

Handling 
Salmander er en politimand fra Oslo, der efter at have dræbt sin politihest ved et uheld foran en flok børn, bliver deporteret til det nordlige Norge i landsbyen Hellefjord. I de idylliske omgivelser er alt dog ikke fred og ro, og snart må Salmander både håndtere mord og det lokale havuhyre.

Medvirkende 
 Zahid Ali - Salmander
 Stig Frode Henriksen – Kobba
 Ingrid Bolsø Berdal – Johanne
 Thomas Hanzon – Bosse Nova
 Pihla Viitala – Riina
 Lars Arentz-Hansen – Brobaker

Eksterne henvisninger 
 

Tv-programmer fra NRK
Komedieserier fra Norge
Tv-serier fra 2010'erne
Lilyhammer

Lilyhammer er en norsk-amerikansk tv-serie i foreløbig tre sæsoner på hver otte dele af 46 minutters længde hver. Den havde premiere på NRK1 25. januar 2012 samt på Netflix for det nordamerikanske publikum 6. februar 2012. Lilyhammer er den første serie, som Netflix havde premiere på.

Handling 
Frank Tagliano (Van Zandt) er en gangster fra New York, der som led i vidnebeskyttelsesprogrammet skal gå under jorden efter en retssag i sit hjemland og vælger at tage til Lillehammer i Norge, som han er fascineret af efter at have set vinter-OL 1994 fra byen. I Lillehammer går han under dæknavnet Giovanni Henriksen. 

Frank/Giovanni møder Sigrid og hendes søn Jonas, og han indleder et forhold til Sigrid. Samtidig kan han ikke slippe sin gamle metier, men begynder at bruge gangstermetoder for at komme til at styre underverdenen i Lillehammer.

Medvirkende 
 Steven Van Zandt - Frank Tagliano / Giovanni Henriksen
 Trond Fausa Aurvåg – Torgeir Lien, Giovannis ven og forretningspartner
 Marian Saastad Ottesen – Sigrid, Giovannis kæreste
 Steinar Sagen – Roar Lien, Torgeirs bror, taxichauffør

Eksterne henvisninger 
 

Tv-serier fra Norge
Amerikanske tv-serier fra 2010'erne
Tv-programmer fra NRK
Komedieserier fra USA
Tv-serier fra Netflix
Thomas J. Sargent

Thomas John Sargent (født 19. juli 1943) er en amerikansk økonom. Han modtog sammen med Christopher Sims Nobelprisen i økonomi i 2011 for deres "empiriske forskning om årsag og virkning i makroøkonomien".  Han regnes som tilhænger af den nyklassiske skole inden for makroøkonomien og er især kendt for sine bidrag til teorien om rationelle forventninger.

Baggrund 

Thomas Sargent fik sin bachelorgrad ved University of California, Berkeley i 1964 og sin ph.d.-grad fra Harvard i 1968. Han har undervist på University of Pennsylvania (1970–1971), University of Minnesota (1971–1987), University of Chicago (1991–1998), Stanford University (1998–2002) og Princeton University (2009). Siden 2002 har han været professor ved New York University, og siden 2012 har han undervist på Seoul National University i Sydkorea.

Forskning 

Sargent var en af de fremmeste fortalere for den omvæltning, som teorien om rationelle forventninger repræsenterede. Rationelle forventninger blev oprindelig indført i økonomien af John F. Muth. Senere førte bl.a. Robert Lucas, Jr. og Edward C. Prescott ideen videre. Sargent bidrog bl.a. til teorien ved at gøre begrebet statistisk operationelt. Han har samarbejdet og publiceret sammen med en række andre Nobelprismodtagere, således Robert Lucas og Lars Peter Hansen.

Referencer

Eksterne henvisninger 

 Materiale om Thomas Sargent på Nobelstiftelsens hjemmeside
 Thomas Sargents hjemmeside på New York University 

Nobelprismodtagere i økonomi
Økonomer fra USA
Nobelprismodtagere fra USA
Faglitterære forfattere fra USA
Ansatte ved Princeton University
Ansatte ved University of Pennsylvania
Torleif Hoppe

Torleif Hoppe (født 27. december 1965 i København) er en dansk manuskriptforfatter og instruktør

Han er medskaber af tv-serien Forbrydelsen for DR. Vinder af BAFTA-prisen, Robert-prisen og nomineret til to Emmy Awards. Skaber af serien DNA for TV2 og Arte France.  Medforfatter af TV-serien Nikolaj og Julie, som vandt en Emmy Award. Han har også været det femte medlem af rockbandet D-A-D i over 25 år, hvor han bl.a. har stået for lys, scenografi og musikvideoer. I 1991 instruerede han musikvideoen til "Bad Craziness", som vandt prisen som "Årets Danske Musikvideo" ved Danish Music Awards i 1992.
I 2008 lavede han dokumentaren D.A.D: True Believer om sine 25 år med gruppen. Filmen modtog GAFFA-Prisen i 2008 for "Årets Danske Musik-dvd".

Filmografi som manuskriptforfatter 
 2022 DNA II
 2019 DNA I
 2018 Broen IIII (storyline episode 1,2,3,4,5,6,7,8)
 2014 Those Who Kill (2 episoder baseret på "Utopia")
 2012 Forbrydelsen III
 2011 Den som dræber (2 episoder, "Utopia" del 1 og 2)
 2009 Forbrydelsen II
 2007 Forbrydelsen
 2003 Nikolaj og Julie (episode 13, 19 og 21)
 2008 D.A.D: True Believer (dokumentar, også som instruktør)
 2002 Hotellet (afsnit 58)
 1996 Et hundeliv (kortfilm)

Referencer

Eksterne henvisninger 
 
 

D-A-D
Manuskriptforfattere fra Danmark
Heinrich Otto Wieland

Heinrich Otto Wieland (født 4. juni 1877 i Pforzheim, død 5. august 1957 i Starnberg) var en tysk kemiker. Han modtog Nobelprisen i kemi i 1927 for sit arbejde med galdesyre.

Karriere 

Han modtog sin doktorgrad i 1901 på München Universitet mens han studerede under Johannes Thiele. I 1904 færdiggjorde han sin habilitation og fortsatte derefter med at undervise på universiteten og fra 1907 blev han konsulent for Boehringer Ingelheim. I 1914 blev han lektor i organisk kemi og leder af den organiske afdeling på Statslaboratoriet i München. Fra 1917 til 1918 arbejdede Wieland på Kaiser Wilhelm Institut for Fysisk Kemi og Elektrokemi i Darlem, under ledelse af Fritz Haber som et alternativ til militærtjeneste. Her var han involveret i våbenforskning som f.eks. at finde nye syntetiske måder at fremstillet sennepsgas. Han er også krediteret for den første syntese af Adamsit.

Fra 1913 til 1921 arbejdede han på Technische Universität München. Herefter flyttede han til Freiburgs Universitet, hvor han efterfulgte Ludvig Gattermann. Her begyndte han at arbejde på tudsegift og galdesyre. Sammen med Boehringer Ingelheim arbejdede han på syntetiske stoffer som morfin og stryknin.

I 1925 efterfulgte Wieland Richard Willstätter som professor i kemi på München Universitet.

I 1941 isolerede Wieland toksinet Amanitin, der er det aktive stof i en grøn fluesvamp, der er en af verdens mest giftige svampe.

Wieland forsøgte med succes at beskytte folk, særlig jødiske studerende, som var bebyrdet af race efter Nürnberglovene. Studerende som blev smidt ud på baggrund af race kunne blive i Wielands gruppe som kemikere eller som "Gäste des Geheimrats". En af hans studerende, Hans Conrad Leipelt, blev dømt til døden efter at have indsamlet penge til Kurt Huber enke Clara Huber.

Familie 
Henrich Wielands far, Theodor Wieland (1846–1928) var farmaceut med en doktorgrad i kemi. Han ejede et guld og sølv raffinaderi i Pforzheim. Wieland var fætter til Helene Boehringer, der var gift med Albert Boehringer, som grundlage Boehringer Ingelheim. Fra 1915 til 1920 var han rådgiver for Boehringer Ingelheim og i løbet af denne periode etablerede han den første videnskabelige afdeling i firmæt.

Eva Wieland, Heinrich Wielands datter, blev gift med Feodor Lynen d. 14. maj 1937. Lynen studerede kemi under Heinrich fra 1930 til 1937 på München Universitet og modtog Nobelprisen i fysiologi eller medicin i 1964.

Heinrich Wieland Prize 
Siden 1964 er Heinrich Wieland Prize årligt blevet uddelt for at fremme forskning i kemi, biokemi, fysiologi og klinisk medicin af lipider eller relaterede stoffer. Prisen er blandt de mest anerkendte internationale videnskabspriser og har en succesfuld historie på mere end 40 år. Til dato er den blevet givet til 58 videnskabsfolk. Heinrich Wieland Prize er sponsoreret af Boehringer Ingelheim og gives af en uafhængig bestyrelse. 

Kemikere fra Tyskland
Nobelprismodtagere i kemi
Nobelprismodtagere fra Tyskland
Tyskere i 1800-tallet
Tyskere i 1900-tallet
Medlemmer af Royal Society
Medlemmer af Bayerische Akademie der Wissenschaften
Ansatte ved Münchens Universitet
Ansatte ved Freiburgs Universitet
De sibiriske trapper

De sibiriske trapper er en vigtig geotop i form af et vulkansk og magmatisk lavaområde på det centralsibiriske plateau i det central-nordlige Sibirien, som består af basalt.  De sibiriske trapper ligger mod nordvest i grundfjeldsområdet Angaraland og hovedområderne i Putoranabjergene og ellers området langs floden Nedre Tunguska (Nizjnaja Tunguska). Flodbasalten antar ofte en trappestruktur, derfor navnet. Arealet er på 2 millioner km², men det kan oprindeligt have været 3-4 gange større.

Ved overgangen mellem perm og trias opstod De sibiriske trapper ved en enorm vulkansk opstigning af lavamasser for 251 millioner år siden. Det anslås at udbruddet har været på 3 millioner km3 og dette udbrud kan have forårsaget Perm–Trias udslettelsen, hvor 97% af livet på jorden uddøde.

Eksterne links 

 Earth's Greatest Killer Finally Caught. Livescience 
 Jordens største masseudryddelse... Videnskab.dk 
 Siberian Traps 
 Siberian Traps 
 The Siberian Traps Large Igneous Province 
 Toxic Gases Caused World's Worst Extinction 
 UNESCOs Verdensarvsliste: Putoranabjergene , hentet 11. juli 2016 

Geologi
Vulkaner
Sibirien
Connemara

Connemara (irsk Conamara) er et område i vestirland.

Connemara pony stammer fra Connemara.

Eksterne henvisninger

Se også  
 Nationalparker i Irland
 Pige fra Connemara (1868) oliemaleri af Augustus Nicholas Burke.
 Conamara Chaos på Jupiters måne Europa

Irlands geografi
Pripjat

Pripjat (, ; , ) er en 775 km (ifølge en anden beregning 761 km) lang flod i  Hviderusland og Ukraine, der afvander Pripjat-sumpene (under 1. verdenskrig blev sumpene kendt under navnet Rokitno-sumpene) og udmunder i det nordlige Ukraine gennem Kyivreservoiret som højre biflod til Dnepr cirka 20 km syd for Tjernobyl. 

Pripjat er via floden Mukhavets og Dnepr-Bug kanalen forbundet med Bug, der er en del af Wisłas og Njemens flodsystemer. Afvandingsarealet er 114.300 km² og middelvandføringen cirka 460 m³/sek. Ved floden ligger blandt andet byen Pripjat, som efter Tjernobylulykken blev evakueret. Efter oversvømmelser i 1993 lækkede radioaktivt affald via Pripjatfloden ud i Kyivreservoiret, som er Kyivs vigtigste kilde til drikkevand.

Byer ved Pripjat 
 Pinsk
 Mazir

Referencer

Eksterne henvisninger 

Bifloder til Dnepr
Floder i Brest voblast
Floder i Homel voblast
Floder i Volyn oblast
Floder i Kyiv oblast
Mazyr

Mazyr (, ; , ) er en by i Homel voblast i Hviderusland. Byen ligger ved floden Pripjat omtrent 210 km øst for Pinsk. Byen har  indbyggere.

Historie 

Mazyr er en af de ældste byer i det historiske Rutenien. Byen blev første gang nævnt i 1155 som en del af Storfyrstendømmet Vladimir-Suzdal, og derefter Kijevriget. Byen blev i 1200-tallet erobret af Storfyrstendømmet Litauen. Oprindeligt var Mazyr en lille landsby, men i løbet af 1400-tallet udvikledes Mazyr til en by, der fik tildelt Magdeburgrettigheder først af kong Stefan Báthory af Polen i 1577 og derefter af kong Sigismund III af Polen 1609. På trods af at Mazyr var blevet ødelagt af russiske styrker to gange (i 1525 og 1654), fortsatte den med at vokse og efter Lublinunionen blev den et vigtigt center for administration og handel, samt et sæde for en powiat (). I 1648 sluttede byen sig til  Khmelnytskyopstanden. Mellem 1723 og 1726 oprettede jesuitterne en skole i Mazyr som en del af jesuitter akademiet i Vilnius. Efter jesuitterordenens undertrykkelse i 1773 blev skolen sekulariseret og fortsatte med at eksistere som et gymnasium.

Nyere tid 

Byen ligger 100 km nordvest for Tjernobyl og blev hårdt ramt af radioaktivt nedfald ved Tjernobylulykken i 1986.

Mazyr er kendt i Hviderusland for sine olieraffinaderier, mekaniske værksteder og fødevareindustri. Verdens længste rørledning til olie, Druzjbarørledningen, kommer hertil fra Samara i Rusland og deler sig i to i Mazyr. Den ene del fortsætter til Polen og Tyskland, den anden til Ukraine, Slovakiet, Tjekkiet og Ungarn.

Referencer

Eksterne henvisninger 

Byer i Homel voblast
Sulefugle

 

Suliformes er en orden af fugle, der består af fire familier med i alt cirka 60 arter. Disse familier er traditionelt, på grund af ligheder i deres morfologi, blevet regnet som en del af ordenen Pelicaniformes, men på baggrund af DNA-undersøgelser er der sket en opdeling.

Familier 
 Suler (10 arter)
 Skarver (41 arter)
 Fregatfugle (5 arter)
 Slangehalsfugle (4 arter)

Billeder

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret